b"\n_START_ARTICLE_\nMikha\xc3\xafl Aleks\xc3\xa9iev\n_START_SECTION_\nBiografia\n_START_PARAGRAPH_\nEl seu pare, Vassili Alekse\xc3\xafev, era capit\xc3\xa0 al 64\xc3\xa8 regiment de Kazan. Comprometent-se tamb\xc3\xa9 en la carrera militar, Mikha\xc3\xafl Alexeyev es va diplomar a l'escola d'infanteria de Moscou, el 1876, i va ser destinat al 64\xc3\xa8 regiment de Kazan. Particip\xc3\xa0 en la guerra contra la Turquia el 1877 durant la qual fou ferit en els combats prop de Pleven. Entr\xc3\xa0 a l'Acad\xc3\xa8mia militar d'Estat Major Nicolau\xc2\xa0 l'any 1890 i a continuaci\xc3\xb3 va servir a l'estat-major del\xc2\xa0 l'1er cos d'ex\xc3\xa8rcit estacionat a Sant Petersburg; va servit com professor d'hist\xc3\xb2ria militar a l'Acad\xc3\xa8mia militar Nicolau de 1898 a 1904._NEWLINE_Durant la guerra russo-japonesa, Alexeyev fou nomenat general d'estat-major del 3\xc3\xa8 ex\xc3\xa8rcit de Manx\xc3\xbaria l'octubre de 1904. Durant aquesta guerra, reb\xc3\xa9 una espasa d'or, l'ordre de Sant Estanislau, i l'ordre de Santa Anna. Despr\xc3\xa9s de la guerra, fou nomenat al quarter\xc2\xa0 general suprem, tot conservant la seva funci\xc3\xb3 de professor a l'acad\xc3\xa8mia._NEWLINE_El 1908 fou nomenat cap d'estat-major de la zona militar de K\xc3\xadev i el 1912, comandant del 13\xc3\xa8 cos d'ex\xc3\xa8rcit.\n_START_SECTION_\nPrimera Guerra mundial\n_START_PARAGRAPH_\nAl comen\xc3\xa7ament de la I Guerra Mundial esdevingu\xc3\xa9 cap d'estat-major del grup sud-oest (reagrupant als tercers, cinqu\xc3\xa8 i vuit\xc3\xa8 ex\xc3\xa8rcits) a partir d'agost 1914. Va estar entre els oficials que van llan\xc3\xa7ar l'ofensiva russa a Gal\xc3\xadtzia. Fou nomenat cap d'Estat-major general de la Stavka l'agost de 1915. En aquesta qualitat va supervisar el 1916 l'enviament del cos expedicionari rus a Fran\xc3\xa7a.\n_START_SECTION_\nRevoluci\xc3\xb3 de febrer de 1917\n_START_PARAGRAPH_\nDurant la revoluci\xc3\xb3, Alexeyev va utilitzar la seva influ\xc3\xa8ncia sobre altres comandants en cap per conv\xc3\xa8ncer el tsar d'abdicar el mar\xc3\xa7 de 1917 i de salvar aix\xc3\xad la monarquia. Alexeyev va conservar la seva pla\xc3\xa7a de comandant en cap i, a continuaci\xc3\xb3, fou conseller del govern provisional._NEWLINE_Despr\xc3\xa9s de la revoluci\xc3\xb3 d'Octubre fou un dels fundadors dels organismes contra-revolucionaris cridant a combatre als bolxevics i als alemanys._NEWLINE_Alexeyev va morir d'un problema de cor a Ekaterinodar. En principi fou enterrat a la cripta de la catedral, per\xc3\xb2 el seu cos fou recuperat m\xc3\xa9s tard per la seva fam\xc3\xadlia i enterrat una segona vegada a Belgrad, en Serbie, on finalment es va quedar.\n_START_SECTION_\nHomenatge\n_START_PARAGRAPH_\nDespr\xc3\xa9s de la seva mort el seu nom fou donat a una unitat de voluntaris que s'havia format el desembre de 1917 i que va esdevenir la divisi\xc3\xb3 del general Alexeyev._NEWLINE_A Sib\xc3\xa8ria un regiment de h\xc3\xbassars del ataman Doutov va portar en el seu record el nom del general Alexeyev._NEWLINE_L'agost de 1919 el cuirassat roig Volia, anteriorment\xc2\xa0 Emperador Alexandre III, fou rebatejat General Alexeyev en el seu honor. Ser\xc3\xa0 part de l'esquadra russa blanca i va acabar a Bizerta._NEWLINE_El mar\xc3\xa7 de 1920 el tren blindat lleuger Sevastopolets n\xc2\xba 3 fou\xc2\xa0 rebatejat General Alexeyev. Manat pel coronel Chamov ser\xc3\xa0 destru\xc3\xaft el 19 d'octubre de 1920 en el moment de la retirada de les tropes blanques de Crimea."